CELEX: C2007/247/23
Language: et
Date: 2007-10-20 00:00:00
Title: Kohtuasi C-393/07: 9. augustil 2007 esitatud hagi — Itaalia Vabariik versus Euroopa Parlament

20.10.2007   
            
            
               ET
            
            
               Euroopa Liidu Teataja
            
            
               C 247/18
            
         9. augustil 2007 esitatud hagi — Itaalia Vabariik versus Euroopa Parlament
   (Kohtuasi C-393/07)
   (2007/C 247/23)
   Kohtumenetluse keel: itaalia
   Pooled
   
      Hageja: Itaalia Vabariik (esindajad: I. M. Braguglia ja avvocato dello Stato P. Gentili)
   
      Kostja: Euroopa Parlament
   Hageja nõuded
   
               —
            
            
               Tühistada Euroopa Parlamendi 24. mai 2007. aasta otsus P6_TA-PROV(2007)0209, mis tehti teatavaks 28. mail 2007 ning käsitles Beniamino Donnici volituste kontrollimist;
            
         
               —
            
            
               mõista kohtukulud välja Euroopa Parlamendilt.
            
         Väited ja peamised argumendid
   Hagi toetuseks esitati viis väidet.
   Esimese väitega viitab Itaalia valitsus õigusnormide rikkumisele seoses otsuse 76/787/ESTÜ, EMÜ, Euratom esindajate otsest ja üldist Euroopa Parlamenti valimist käsitleva 20. septembri 1976. aasta akti (1976. aasta akt) kohta, muudetud viimasena 25. juuni 2002. aasta otsusega nr 2002/772/EÜ, Euratom (1), artiklitega 6 (varem 4), 8 (varem 7), 12 (varem 11) ja 13 (varem 12) ja EÜ artikliga 6. Euroopa Parlament ei saa Euroopa Parlamendi liikme volituste kontrollimisel nimelt kontrollida siseriiklike valimiste õiguspärasust ja peab üksnes võtma arvesse nimetatud valimiste nõuetekohaselt väljakuulutatud tulemusi. 1976. aasta akti artiklis 6 sätestatud siduvate juhiste ja siduva mandaadi keelul ei ole mingit seost kandidaadi, keda ei valitud, keeldumisega asendada valitud kandidaati, kelle volitused lõpetati.
   Teise väitega viitab Itaalia valitsus õigusnormide rikkumisele seoses 28. septembri 2005. aasta otsusega 2005/684/EÜ, Euratom (2) vastu võetud Euroopa Parlamendi liikmete põhimääruse artikliga 2. Nimelt jõustuvad nimetatud sätted 2009. aasta ametiaja alguses ja need puudutavad seega ainult Parlamenti kuuluvaid liikmeid ning seega ei oma need mingisugust tähtsust kandidaadi, keda ei valitud, keeldumise asendada valitud kandidaati, kelle volitused lõpetati, hindamisel.
   Kolmanda väitega viitab Itaalia valitsus õigusnormide rikkumisele seoses EÜ artikliga 199 ja Euroopa Parlamendi kodukorra artiklitega 3 ja 4. Nende sätetega reguleeritakse üksnes Parlamendi sisemenetlusi muuhulgas volituste kontrollimisel, mistõttu nendest ei saa tuleneda siseriiklike valimiste õiguspärasuse kontrollimise pädevus, seda isegi juhul, kui tegemist on valitud kandidaati, kelle volitused lõpetati, asendamisega kandidaadiga, keda ei valitud.
   Neljanda väitega viitab Itaalia valitsus õigusnormi rikkumisele seoses EÜ artiklitega 6m 10 ja 230. Parlament ei tohtinud jätta kohaldamata Itaalia Consiglio di Stato jõustunud kohtuotsuse, milles tuvastati Beniamino Donnici valimise õiguspärasus. Euroopa Parlament oleks võinud äärmisel juhul selle otsuse vaidlustada kohtulahendi vaidlustamisega kolmanda isiku poolt. Igal juhul on Euroopa Parlamendi otsus vastuolus kõigile liikmesriikidele ühise jõustunud kohtuotsuse õigusjõu üldpõhimõttega.
   Viienda väitega viitab Itaalia valitsus vaidlustatud otsuse põhjendamatusele. Nimetatud otsuses ei ole nimelt märgitud faktilisi asjaolusid, mille alusel Parlament tegi järelduse, et Achille Occhetto keeldumine Antonio di Pietro asendamisest ei olnud vabatahtlik.
   
      (1)  EÜT L 283, lk 1; ELT eriväljaanne 01/04, lk 137.
   
      (2)  ELT L 262, lk 1.